EkBass/fiwiki-20250220-pages-articles huggingface dataset:
Francisco Portillo

Francisco Portillo Soler (s. 13. kesäkuuta 1990 Málaga, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Getafea ja on pelipaikaltaan keskikenttäpelaaja. == Seurajoukkueura == Portillo on Málagan junioriakatemian kasvatti. Hän nousi ensikertaa edustusjoukkueeseen kauden 2009–2010 harjoituskaudella ja pelasi ensimmäisen ottelunsa 25. heinäkuuta 2009 Peace Cupissa englantilaista Aston Villaa vastaan. Ensimmäisen virallisen ottelunsa edustusjoukkueessa Portillo pelasi 24. tammikuuta 2010 Real Madridia vastaan. Hän pääsi vaihdosta kentälle ottelun 74. peliminuutilla korvaten loukkaantuneen Patrick Mtiligan. 10. elokuuta 2010 hän teki Málagan kanssa vuoteen 2013 asti kestävän jatkosopimuksen.Portillo seguirá en el Málaga Club de Fútbol hasta la 2012/2013 Málaga CF. Viitattu 6.1.2011. == Lähteet == == Aiheesta muualla == * Portillon tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1990 syntyneet Luokka:Elävät henkilöt
ICO Global Communications

ICO Global Communications (Holdings) Limited (NASDAQ: ICOG ) on mobiilin satelliittitietoliikenteen yhdysvaltalainen operaattori. Yhtiön pääkonttori on Restonissa, Virginiassa. ==Velkaa, vakuutuksia ja oikeuden tuomioita== Yhtiö perustettiin tammikuussa 1995 nimellä ICO Global Communications. Sen kaavailtiin rakentavan konstellaation mobiilin tietoliikenteen satelliitteja keskikorkeilla radoilla, mutta tämä toteutui yhden F2-satelliitin muodossa. Näitä satelliitteja tilattiin Hughesilta 12 kappaletta, joka tehdas sittemmin fuusioitiin Boeing Satellite Systems-yhtiöön. ICO meni velkasaneeraukseen elokuussa 1999. Yhtiö aloitti uudestaan uusien sijoittajien panoksilla toukokuussa 200 "New ICO":na, jolloin tavoite oli geosynkrooniset satelliitit Pohjois-Amerikan päällä ja hybroditietoliikenne. FCC hyväksyi ICO G1-satelliitin ja matkapuhelinverkon yhteiskäytön tälle operaattorille. Syyskuussa 2000 ICO tilasi Hughesilta 3 satelliittia ja aiemmin kaavaillun konstelaation suursarjan suunnitellusta tai keskeneräisistä 11 satelliiteista aiottiin tehdä GEO-radan satelliitteja. Hughes vaihtoi tässä vaiheessa omistajaa. 19.6.2001 Atlas II laukaisi yhden satelliitin. Kaksi satelliitti on sen jälkeen ollut valmiina toimitettavaksi, jahka ICO maksaa niistä Boeingille. Yhtiö kävivät oikeutta, joka määräsi Boeingin maksamaan ICOlle noin 600 miljoonaa dollaria korvauksia. Yhdysvalloissa toimiva tytäryritys ICO North America sai uuden nimen DBSD North America toukokuussa 2009, kun ICO siirtyi velkasaneeraussuojauksen (Chapter 11) kautta suoritustilaan. Yhtiön omaisuus - G1-satelliitti - siirtyi uudelle yhtiölle, joka sai 750 miljoonaa dollaria rahoitusta.DBSD North America Inc. Files Pre-Negotiated Plan to Restructure Outstanding Debt - moneycentral.msn.com - May 15, 2009 Toukokuussa 2009 yhtiö ilmoitti, ettei Pohjois-Amerikan toiminnot vielä tuota tulosta.ICO North America, Inc., Condensed Consolidated Balance Sheets as of March 31, 2009 and December 31, 2009 - sharholder.com Toukokuussa 2009 Euroopan komissio ei antanut ICOn EUssa toimivalle tytäryritykselle ICO Satellite toimilupaa S-kaistan tietoliikenteeseen. 'ICO reacts to EC MSS decision' - tradingmarkets.com - May 18, 2009 ==F2-satelliitti== Yhtiön ensimmäinen satelliitti Hughes HS 601- tyyppinen ICO F-1 tuhoutui laukaisun epäonnistumisessa 13. maaliskuuta 2000. 19.6.2001 Atlas II laukaisi F2-satelliitin MEO-radalle. ==G1-satelliitti== 2000-luvulla yhtiön on kaavaillut ns. hybridijärjestelmän rakentamista, joka käyttäisi matkapuhelinverkkoa ja satelliittietoliikennettä. Huhtikuussa 2008 ICOn omistama ICO G1-satelliitti laukaistiin geosynkrooniselle radalle. ICO Launches New Era in Mobile Satellite Services - ico.com - April 14, 2008 Satelliitin oli rakentanut Space Systems/Loral. == Lähteet == ==Aiheesta muualla== * Official ICO website * NSSDC SPACEWARN Bulletin - ICO G1 - 2008-016A * NSSDC Master Catalog - ICO G1 - 2008-016A * Lloyd's satellite constellations - Overview - ICO * AT&T; CruiseCast Luokka:Yhdysvaltalaiset tietoliikenneyhtiöt Luokka:Yhdysvaltalaiset pörssiyhtiöt
Lupa tappaa

Lupa tappaa () on vuonna 1990 ensi-iltansa saanut yhdysvaltalais-kanadalainen toimintaelokuva, jonka on ohjannut Deran Sarafian ja käsikirjoittanut David S. Goyer. Pääosissa näyttelivät muun muassa Jean-Claude Van Damme, Robert Guillaume ja Cynthia Gibb. ==Juoni== Etsivä Burke saa kuvernööriltä tehtävän tutkia Harrisonin vankilassa tapahtuneita selittämättömiä murhia. Hän saa avukseen vastavalmistuneen asianajaja Amanda Beckettin, joka auttaa Burkea vankilan ulkopuolelta. Burke soluttautuu vankilaan rikolliseksi ja onnistuu ystävystymään Hawkins ja Priest -nimisten vankien kanssa. Burken sellitoverin päästyä liian lähelle totuutta hänet murhataan, ja DeGraff siirtää Burken eristysselliin. Myöhemmin Burkin ampuma Sandman tuodaan Harrisonin vankilaan. Tunnistettuaan Burken Sandman kertoo vangeille Burken olevan poliisi. Beckettin avustuksella Burke saa selville jonkun murhaavan vain tiettyjä ihmisiä. Pian Burke joutuu myös itse samalle listalle. Hän yrittää paeta vankilasta kahden kontaktinsa avustuksella, mutta joutuu kohtaamaan Sandmanin kaksintaistelussa. == Rooleissa == ==Tuotto== Elokuva tuotti Yhdysvalloissa hieman yli 16,8 miljoonaa dollaria.Death Warrant (1990) Box Office Mojo Viitattu 6.1.2011 Se oli Yhdysvalloissa parhaimmillaan syyskuussa 14-16. päivinä viikonlopun kolmanneksi tuottoisin elokuva.September 14-16, 1990 Box Office Mojo Viitattu 1.4.2012 Elokuva oli myös samaisella viikolla kolmanneksi tuottoisin elokuva teattereissa heti Terveisiä unelmien reunalta ja Ghost – näkymätön rakkaus jälkeen.Weekly Box Office September 14-20, 1990 Box Office Mojo Viitattu 1.4.2012 ==Lähteet== ==Aiheesta muualla== * Leffatykin arvostelu Luokka:Yhdysvaltalaiset toimintaelokuvat Luokka:Vuoden 1990 kanadalaiset elokuvat Luokka:Vuoden 1990 yhdysvaltalaiset elokuvat Luokka:Vankilaelokuvat Luokka:David S. Goyerin käsikirjoittamat elokuvat Luokka:Elokuvat kamppailulajeista Luokka:Sarjamurhaajaelokuvat
ICO

ICO voi tarkoittaa jotain seuraavista: * ICO Global Communications yritys * International Commission for Optics * ICO tiedostomuoto * Ico videopeli
Viva Villa

Viva Villa (Viva Villa!) on Jack Conwayn ohjaama yhdysvaltalainen elokuva vuodelta 1934. Elokuva kertoo meksikolaisen vallankumoustaistelijan Pancho Villan osin kuvitteellisen elämäkerran. Elokuvan tuotantovaiheessa ilmeni useita ongelmia. Meksikon hallitus vastusti Wallace Beeryn valintaa Villan esittäjäksi, koska Beery näytteli yleensä rikollishahmoja. Lisäksi Jonny Sykesin rooliin alun perin valittu Lee Tracy aiheutti diplomaattisen välikohtauksen, kun hän sotilasparaatia seuratessaan parvekkeelta virtsasi sotilaiden päälle. Tapauksen vuoksi Tracy erotettiin. Ongelmista huolimatta elokuva valmistui, ja se oli taloudellinen menestys, vaikkakin jotkut kriitikot moittivat sitä liiasta väkivaltaisuudesta. Viva Villa oli Oscar- ehdokkaana neljässä eri sarjassa. John Waters sai palkinnon parhaana apulaisohjaajana. ==Roolit== == Lähteet == == Aiheesta muualla == * Luokka:Vuoden 1934 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Yhdysvaltalaiset elämäkertaelokuvat Luokka:Jack Conwayn ohjaamat elokuvat Luokka:Metro-Goldwyn-Mayerin elokuvat
Naakan koulu

Naakan koulu on toinen Valkeakosken kahdesta yläkoulusta. Toinen on Tyryn koulu. Naakan koulu sijaitsee Valkeakosken etäläpuolella Naakassa, ja siinä on luokat 7-9\. Vuosittain Naakan koulussa opiskelee noin 300 oppilasta. Vuonna 1987 valmistuneen Naakan koulun rehtorina toimii Marko Tuominen. ==Lähteet== * Naakan koulu Valkeakosken kaupungin sivuilla Luokka:Valkeakosken peruskoulut
Haukilan koulu

Haukilan koulu oli Valkeakosken kaupungissa toiminut alakoulu. Koulu lakkautettiin vuoden 2017 alussa.Haukilan koulu Valkeakosken kaupungin sivuilla. Viitattu 17.11.2017. Haukilan koulussa oli kaksi opettajaa ja luokat 1-6\. Rehtorina toimi Joni "Prikkala" Tikkala. Koulu perustettiin vuonna 1881. Rakennusten vanhin osa on peräisin vuodelta 1884. Koulu oli Tyrvännön kouluista toiseksi vanhin.Haukilan kyläsuunnitelma 2007 s. 10. Viitattu 6.1.2011. ==Lähteet== Luokka:Tyrväntö Luokka:Valkeakosken peruskoulut
Roukon koulu

Roukon yhtenäiskoulu on yksi Valkeakosken peruskouluista. Se sijaitsee kaupungin pohjoispuolella, Tyryn koulun vieressä. Koulussa toimivat perusopetuksen vuosiluokat 1-9 ja esiopetus. Roukon yhtenäiskoulun rehtorina toimii Tiina Matela. Vuonna 2022 koulussa oli noin 920 oppilasta. Roukon koulu rakennettiin vuosina 1957-1958 ja otettiin käyttöön vuoden 1958 alusta. Kouluun valmistui ruokala vasta vuonna 2002, mutta se siirrettiin uudelle puolelle sen valmistuttua. Roukon koulun vanhempi puoli purettiin 2015 ja esiopetus palasi uudemmalle puolelle.Roukon koulu sisäilmassa ei haitallisia yhdisteitä. Roukon koulu on kevätlukukauden 2016 tyhjänä ja oppilaat ovat evakossa muun muassa Tyryn koululla, lukiolla ja Tietolan koululla. Roukon koulun nimi vaihtui vuonna 2019 muotoon Roukon yhtenäiskoulu. ==Lähteet== == Aiheesta muualla == * Roukon koulu Pedanetissä Luokka:Valkeakosken peruskoulut
Leppälän koulu (Valkeakoski)

Leppälän koulu on yksi Valkeakosken kuudesta alakoulusta. Se sijaitsee kaupungin itäpuolella, Pälkäneelle vievän Pälkäneentien varressa. Lähes koulua vastapäätä sijaitsee Kennel-kerho. Leppälän koulu on vanha koulu, jonka vähäisen oppilasmäärän takia se on ollut lopetusuhan alla. ==Aiheesta muualla== * Leppälän koulu Valkeakosken kaupungin sivuilla * Leppälän koulu Pedanetissä Luokka:Valkeakosken peruskoulut
Suurkaupungin varjot (vuoden 1929 elokuva)

Suurkaupungin varjot () on Roland Westin ohjaama ja tuottama yhdysvaltalainen elokuva vuodelta 1929. Se pohjautuu John Wrayn, J. C. Nugentin ja Elaine Sternen kirjoittamaan näytelmään Nightstick. Elokuva oli ohjaajansa ensimmäinen äänielokuva. Suurkaupungin varjot oli ehdolla parhaan elokuvan Oscar-palkinnon saajaksi. Lisäksi Chester Morris oli ehdolla parhaasta miespääosasta. Chester Morris näyttelee Chuck Williamsia, joka tavaratalon ryöstettyään yrittää hankkia itselleen alibin tapahtuma-ajaksi. ==Roolit== == Lähteet == Luokka:Vuoden 1929 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Yhdysvaltalaiset rikoselokuvat Luokka:Yhdysvaltalaiset näytelmiin perustuvat elokuvat Luokka:Roland Westin ohjaamat elokuvat
Suurkaupungin varjot

Suurkaupungin varjot tai Suurkaupungin varjoja voi tarkoittaa seuraavia: * Suurkaupungin varjoja (Shadows of Paris), yhdysvaltalainen elokuva vuodelta 1924 * Suurkaupungin varjoja (The Racket), yhdysvaltalainen elokuva vuodelta 1951 * Suurkaupungin varjot (Alibi), yhdysvaltalainen elokuva vuodelta 1929 * Suurkaupungin varjot (City for Conquest), yhdysvaltalainen elokuva vuodelta 1940.
Sorrilan koulu

Sorrilan koulu on yksi Valkeakosken alakouluista. Se sijaitsee Valkeakosken keskustassa 4. kaupunginosan alueella. Sorrilan koulussa on luokat 1-6, minkä lisäksi lähellä sitä sijaitsee Sorrilan päiväkoti. Sorrilan ja Sassin kouluilla on sama rehtori, Pasi Rangell. Järjestely on sen takia, että Sassin ja Sointulan kouluissa on vain kaksi ensimmäistä luokkaa, jonka jälkeen oppilaat siirtyvät opiskelemaan Sorrilan kouluun. Sorrilan koulu on perustettu v. 1911 ja 12. marraskuuta 2011 vietettiin Sorrilan 100-vuotisjuhlaa. Sorrilan koulun päärakennuksen purkaminen alkoi tammikuussa 2023 ja uusi päärakennus valmistuu vuonna 2025. == Lähteet == ==Aiheesta muualla== * Sorrilan koulu Valkeakosken kaupungin sivuilla * Sorrilan koulu Pedanetissä Luokka:Valkeakosken peruskoulut
Sointulan koulu

Sointulan koulu on Valkeakosken Sointulassa sijaitseva alakoulu, joka sisältää esikoulun ja luokat 1-2\. Käytyään kaksi ensimmäistä vuosiluokkaa Sointulan koulussa, oppilaat siirtyvät Sorrilan kouluun. Sorrilassa sijaitsee myös Sorrilan päiväkoti. ==Aiheesta muualla== * Sointulan koulu Valkeakosken kaupungin sivuilla Luokka:Valkeakosken peruskoulut
Sassin koulu

Sassin varhaiskasvatusyksikkö ja koulu on Valkeakosken 12. kaupunginosassa, Raikkaan ja Sassin rajalla sijaitseva koulurakennus. Se sisältää päiväkodin, esikoulun ja kaksi ensimmäistä vuosiluokkaa. Toisen luokan jälkeen oppilaat siirtyvät Sorrilan kouluun. Sassin koulun rehtorina toimii Sorrilan koulun rehtori Pasi Rangell. Varhaiskasvatusyksikön johtajana toimii Salla Saarela. ==Aiheesta muualla== * Sassin koulu Valkeakosken kaupungin sivuilla * Sassin varhaiskasvatusyksikkö ja koulu Pedanetissä Luokka:Valkeakosken peruskoulut
Michael Imperioli

Michael Imperioli (s. 26. maaliskuuta 1966 Mount Vernon, New York) on yhdysvaltalainen näyttelijä, käsikirjoittaja, ohjaaja ja muusikko, joka tunnetaan parhaiten Christopher Moltisantin roolista HBO:n rikosdraamasarjassa Sopranos (1999–2007), josta hänet palkittiin parhaan miessivuosan Primetime Emmy -palkinnolla vuonna 2004. Hän sai tunnustusta uransa alkupuolella roolistaan Spiderina Martin Scorsesen elokuvassa Mafiaveljet (1990). Imperiolin muita televisiorooleja ovat muun muassa Nick Falco draamasarjassa Kova laki, Ray Carling Life on Mars -televisiosarjan yhdysvaltalaisessa versiossa ja Louis Fitch poliisisarjassa Detroit 1-8-7. Hän on myös esiintynyt elokuvissa Viidakkokuume (1991), Malcolm X (1992), Pahat pojat (1995), New Yorkin kadut (1995), Last Man Standing (1996), Hain tarina (2004), The Call (2013), Oldboy (2013) ja One Night in Miami (2020). == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset elokuvaohjaajat Luokka:Yhdysvaltalaiset televisio-ohjaajat Luokka:Yhdysvaltalaiset käsikirjoittajat Luokka:Yhdysvaltalaiset muusikot Luokka:Primetime Emmy -palkinnon saajat Luokka:Vuonna 1966 syntyneet Luokka:Amerikanitalialaiset Luokka:Elävät henkilöt
Leo Hilokoski

Leo Hilokoski (s. 1941 Helsinki) on suomalainen keilaaja. Hilokoski on keilailun maailmanmestari joukkuekilpailussa 1975 ja Euroopan-mestari joukkuekilpailussa 1973. Lisäksi hän on saavuttanut henkilökohtaisen Suomen- mestaruuden 1978. Hilokosken toinen laji on golf, jossa hän on lyönyt kolmesti hole-in-onen.Arno Seiro, Keilaamisen ja kauneuden tähden, Helsingin Sanomat 6.1.2011 sivu B 10 Hilokoski on osallistunut Ballmaster-kilpailuun alusta lähtien eli vuodesta 1971, joskin muutama on jäänyt väliin. Hän on voittanut kilpailun 1977. Hän on tehnyt kolmesti keilailussa täydellisen sarjan, 300 pistettä. Hilokoski on yrittäjä. Hän asuu talvet Malagalla, jonne hän järjestää golf-matkoja. Hänen sisarensa oli keilaaja Lea Hilokoski (k. 2007), joka oli naiskeilaajien huippunimiäLea Hilokoski on poissa (arkistoitu versio) Keilailu.fi 17.11.2007.. ==Saavutukset== *maailmanmestari joukkuekilpailussa 1975 *Euroopan-mestari joukkuekilpailussa 1973 *henkilökohtaisen Suomen- mestaruus 1978 *vuosikymmenen keilaaja (1970-luku) ==Lähteet== Luokka:Suomalaiset keilaajat Luokka:Suomalaiset yrittäjät Luokka:Vuonna 1941 syntyneet Luokka:Elävät henkilöt
Apianlahti

Apianlahti on lahti Mallasvedessä Valkeakoskella. Sen rannoilla sijaitsevat Apian leirintäalue, Apian uimaranta, seikkailupuisto sekä Valkeakosken kesäteatteri.Apianlahticamping: Esittely Viitattu 6.1.2011. Alueen ympärillä kiertää ns. "Riippusiltojen lenkki". Lerintäalueella on lomamökkejä ja lisäksi mahdollisuus majoittua teltassa. Alueella on grillikatos, rantasauna ja kesäisin auki oleva ravintola. Lahden rannassa on laituri ja tilaa veneille. Alueelta voi vuokrata veneitä, kajakkeja ja surffauslutoja. Myös polkupyöriä on mahdollisuus vuokrata. Apianlahti sijaitsee Apian alueella Valkeakosken 4. kaupunginosassa. Se rajoittavat idässä Sointula, pohjoisessa Apian kanava, lännessä Apianniemi ja etelässä Seututie 307:n rajaama Apian alue. ==Historia== Viimeistään 1600-luvulla Valkeakoski ja Apiankoski täyttyivät myllyistä, ja asutus alkoi levitä Valkeakosken alueelle. Apianlahti toimi reittinä ylävirran myllyiltä Myllysaareen.Akseli: Valkeakoski Viitattu 6.1.2011. Myöhemmin, kun koskiin rakennettiin kanavat ja Valkeakoski alkoi teollistumaan, Apianlahden merkitys siirtyi virkistyskäyttöön. Nykyään Apian uimaranta on Valkeakosken uimarannoista käytetyin. ==Lähteet== Luokka:Valkeakosken luonto Luokka:Suomen lahdet
York (täsmennyssivu)

York ja Yorke viittavat muun muassa seuraaviin: == Paikkoja == *York, kaupunki Englannissa *Cape Yorkin niemimaa Queenslandissa, Australiassa *York, kanadalaisen Toronton kaupungin vanha nimi *New York, kaupunki ja osavaltio Yhdysvalloissa *Yorkin piirikunta, useita piirikuntia Yhdysvalloissa ==Henkilöitä== *York-suku, kruununtavoittelijasuku Englannissa 1400-luvulla === Arvonimi === *Yorkin herttua, englantilainen arvonimi *Yorkin herttuatar, Yorkin herttuan puolison arvonimi ===Sukunimi=== York ja Yorke *Alvin C. York (1887–1964), yhdysvaltalainen sotilas, ”kersantti York” *Andrew York (s. 1958), yhdysvaltalainen klassinen kitaristi ja säveltäjä *Cameron York (s. 2001), yhdysvaltalainen jääkiekkoilija *Dwight D. York (s. 1945 tai 1935), yhdysvaltalainen kirjailija ja muusikko *Dwight Yorke (s. 1971), trinidadtobagolainen jalkapalloilija *Eric York, oik. Peter Karjalainen (s. 1966), suomalainen pornonäyttelijä *Jake Adam York (1972–2012), yhdysvaltalainen runoilija *Justin York (s. 1982), yhdysvaltalainen kitaristi *Margaret Yorke (1924–2012), brittiläinen salapoliisikirjailija *Michael York (s. 1942), englantilainen näyttelijä *Mike York (s. 1978), yhdysvaltalainen jääkiekkoilija *Morgan York (s. 1993), yhdysvaltalainen näyttelijä *Susannah York (1939–2011), brittiläinen näyttelijä *Taylor Benjamin York (s. 1989), yhdysvaltalainen kitaristi *Thom Yorke (s. 1982), englantilainen laulaja ja lauluntekijä === Kuvitteellisia henkilöitä === *Charlotte York Goldenblatt, (o.s. York, aikaisemmin MacDougal), fiktiivinen henkilö televisiosarjassa Sinkkuelämää == Aluksia == * York Boat, kanadalainen venetyyppi ;Britannian kuninkaallinen laivasto * York-luokka (risteilijä), risteilijäluokka *HMS York (1660), Speaker-luokan 52-tykkinen fregatti *HMS York (1706), 60-tykkinen neljännen luokan alus *HMS York (1753), Medway-luokan 60-tykkinen neljännen luokan alus *HMS York (1777), 12-tykkinen sluuppi *HMS York (1779), 14-tykkinen varastolaiva *HMS York (1796), 64-tykkinen kolmannen luokan linjalaiva *HMS York (1807), Hero-luokan 74-tykkinen kolmannen luokan linjalaiva *HMS York (90), York-luokan risteilijä *HMS York (D98), Tyypin 42 hävittäjä * HMS Duke of York (1763), 4-tykkinen kutteri * HMS Duke of York (17), King George V -luokan taistelulaiva
Rauhalan koulu (Valkeakoski)

Rauhalan koulu on Valkeakoskella sijaitseva alakoulu. Se sijaitsee Sääksmäellä. Rauhalan koulun rehtorina toimii Veikko Teräväinen. Rauhalan koulu on perustettu vuonna 1868 ja itse koulurakennus on samalta vuodelta. Koulussa on kolme opettajaa, ja noin 60 oppilasta. Koulussa on luokat 1-6\. Rauhalan koulua kävi 1900-luvun alussa Paavo Järvinen, jonka teos "Kovaa aikaa" julkaistiin postuumisti vuonna 2017. ==Lähteet== * Rauhalan koulu Valkeakosken kaupungin sivuilla * Rauhala Pedanetissä Luokka:Valkeakosken peruskoulut Luokka:Suomen 1800-luvulla rakennetut rakennukset ja rakennelmat
Rauhalan koulu

Rauhalan koulu on seuraavien koulujen nimi: *Rauhalan koulu Valkeakoskella *Rauhalan koulu Kotkassa *Rauhalan koulu Lohjalla *Rauhalan koulu Lieksassa *Rauhalan koulu, entinen koulu Valtimolla.
All I See

”All I See” on pop- ja R&B-kappale; Kylie Minoguen albumilta X. Se julkaistiin vuonna 2008, ja sen kirjoittivat Jonas Jeberg, Mich Hedin Hansen ja Edwin Serrano. Kappale julkaistiin digitaalisesti singlenä Pohjois-Amerikassa 11. maaliskuuta 2008. == Kappaleet == === Yhdysvaltalainen CD promo 1 === #"All I See" – 3:04 #"All I See" (Instrumental) – 3:04 === Yhdysvaltalainen CD promo 2 === #"All I See" (feat. Mims) – 3:51 #"All I See" (Instrumental) – 3:04 === Australialainen iTunes === #"All I See" (feat. Mims) – 3:51 #"All I See" (Instrumental) – 3:04 #"In My Arms" (Spitzer Dub) – 5:05 == Aiheesta muualla == *Kylie Minoguen virallinen sivusto Luokka:Kylie Minoguen kappaleet Luokka:Vuoden 2008 kappaleet
Leppälän koulu

Leppälän koulu on seuraavien koulujen nimi: *Leppälän koulu Valkeakoskella *Leppälän koulu Sievissä *Leppälän koulu Kuortaneella *Leppälän koulu Joutsenossa
Zealandia

Zealandia on matala, suurimmaksi osaksi merenalainen alue lounaisella Tyynellämerellä. Siitä merenpinnan yläpuolella ovat Uusi-Seelanti, Uusi- Kaledonia ja muutama Tyynenmeren pikkusaari. Alueen koko on noin viisi miljoonaa neliökilometriä. Zealandia alkoi erota Gondwanan supermantereen laidasta noin 100 miljoonaa vuotta sitten. Ohuutensa vuoksi se jäi kuitenkin merenpinnan alle. Zealandian luoteispuoli on osa Australian laattaa ja kaakkoispuoli Tyynenmeren laattaa. Zealandia alkoi kohota 20 miljoonaa vuotta sitten näiden laattojen törmäilyn vuoksi, mikä synnytti Uuden-Seelannin Eteläiset Alpit. Australian mantereen ja Zealandian erottaa 25 kilometriä leveä ja 3,6 kilometriä syvä Catosalmi, jonka pohja on merenpohjan maankuorta. Zealandiaa on ehdotettu uudeksi mantereeksi. Sen asema mantereena riippuu vain siitä, ryhdytäänkö sitä kutsumaan mantereeksi. Nimitysehdotusta on perusteltu sillä, että Zealandialla on joitain mantereille tyypillisiä ominaisuuksia. Merenpohja erottaa sen muista mantereista. Se kohoaa noin kolme kilometriä korkeammalle kuin syvänmeren alueet. Sen maankuori on paksuudeltaan 10–30 kilometriä, mikä on enemmän kuin merenpohjan seitsemän kilometriä, joskin vähemmän kuin nykyisten mannerten 30–50 kilometriä. Sen maankuori myös koostuu mantereille tyypillisistä kivilajeista, kuten graniitista, dioriitista, andesiitista ja liuskekivistä. Myös sen eliöstö on omaleimaista. Zealandian mahdollinen hyväksyminen mantereeksi tuskin vaikuttaisi alueen luonnonvarojen hallintaan. == Lähteet == == Aiheesta muualla == Luokka:Oseanian maantiede
Zebra

Zebra () tarkoittaa seuraavia asioita: * Zebra, yhdysvaltalainen hard rock -yhtye * Zebra, Zebra-yhtyeen albumi * Zebra, sveitsiläisen Yello-yhtyeen albumi * Zebra, sääasema elokuvassa Jääasema Zebra. ;Britannian kuninkaallinen laivasto * HMS Zebra (1777), 14-tykkinen Swan-luokka sluuppi * HMS Zebra (1780), 18-tykkinen Zebra-luokan sluuppi * HMS Zebra (1815), 18-tykkinen Cruizer-luokan prikisluuppi * HMS Zebra (1860), Cameleon-luokan sluuppi * HMS Zebra (1895), Zebra-luokan torpedovenehävittäjä * HMS Zebra (R81), Z-luokan hävittäjä
VLK

VLK tai Vlk (tšekiksi "susi") voi tarkoittaa seuraavia asioita: ==Nimi== *Jaromír Vlk (s. 1949), tšekkoslovakialainen kuulantyöntäjä *Lubomir Vlk (s. 1956), tšekkoslovakialainen jääkiekkoilija *Miloslav Vlk (1932–2017), tšekkiläinen kardinaali *Petr Vlk (s. 1964), tšekkoslovakialainen jääkiekkoilija *Vladimir Vlk (s. 1968), slovakialainen jääkiekkoilija ==Lyhenne== *Valkeakoski (VLK) *Vuolingon rautatieasema (Vlk) *Wikipedia:Välityslautakunta (VLK)
Hr. Ms. Evertsen

Hr. Ms. Evertsen on ollut seitsemän Alankomaiden kuninkaallisen laivaston aluksen nimenä. *Admiral Evertsen, kuunari *Admiral Evertsen, linjalaiva *Hr. Ms. Evertsen (1857), potkurifregatti *Hr. Ms. Evertsen (1894), Evertsen-luokan panssarilaiva *Hr. Ms. Evertsen (1926), Van Ghent -luokan torpedovene *Hr. Ms. Evertsen (D802), Evertsen-luokan hävittäjä *Hr. Ms. Evertsen (F815), Van Speijk -luokan fregatti *Hr. Ms. Evertsen (F805), De Zeven Provinciën -luokan ohjusfregatti
Zodiac

Zodiac voi tarkoittaa ainakin seuraavia asioita: *Zodiac, zodiakos eli eläinrata, tähtitaivaan alue, jossa aurinko ja planeetat näyttävät liikkuvan *HMS Zodiac (R54), Britannian Kuninkaallisen laivaston Z-luokan hävittäjä *Super Zodiac, oik. Mick Foley (s. 1965), yhdysvaltalainen showpainija *Zodiac Killer, tunnistamaton kalifornialainen sarjamurhaaja *13th Breath of the Zodiac, suomalainen rock-yhtye *Zodiac, saksalainen blues / rock -yhtye *Zodiac radiopuhelinten valmistaja *Zodiac, kumiveneiden valmistaja *Zodiac Aerospace, ilmailualan laitteiden ja -järjestelmien valmistaja ==Elokuvat== *Chinese Zodiac, hongkongilainen elokuva vuodelta 2012 *Zodiac, elokuva vuodelta 2007 *Curse of the Zodiac, kauhuelokuva vuodelta 2007 *The Zodiac, elokuva vuodelta 2005 *The Zodiac Killer, elokuva vuodelta 1971.
Kärjenniemen koulu

Kärjenniemen koulu ("Kärtsy") on yksi Valkeakosken seitsemästä 1-6-luokat sisältävästä alakoulusta. Koulu sijaitsee Kärjenniemessä, reilusti kaupungin länsipuolella. Koulu koostuu sekaluokista. Kärjenniemen koulua laajennettiin vuonna 2010. Kärjenniemen koulun rehtorina toimii Pekka Väyrynen. Kärjenniemen koulussa on vuonna 2022 n. 150 oppilasta. ==Aiheesta muualla== *Kärjenniemen koulu Valkeakosken kaupungin sivuilla *Kärjenniemen koulu Pedanetissä Luokka:Valkeakosken peruskoulut
Tarttilan koulu

Tarttilan koulu on Valkeakosken Tarttilassa sijaitseva alakoulu. Tarttila on yksi seitsemästä Valkeakosken alakoulusta, joka sisältää luokat 1-6\. Koulussa on kolme opettajaa. Tarttilan koulun rehtorina toimii Riina Väyrynen. Koulussa on noin 30 oppilasta per lukuvuosi. ==Aiheesta muualla== *Tarttilan koulu Valkeakosken kaupungin sivuilla *Tarttila Pedanetissä Luokka:Valkeakosken peruskoulut
Ilderim (vene)

Ilderimin, 8mR-vene, rakennutti vuonna 1936 ruotsalainen pankkiiri ja teollisuusmies Marcus Wallenberg nuorempi, joka osallistui veneellä Berliinin Olympialaisiin vuonna 1936. Veneen suunnitteli Tore Holm ja se menestyi hienosti Kielissä purjehdituissa kisoissa. Poliittisesti värittyneen protestikäsittelyn seurauksena Ilderim kuitenkin diskattiin toiseksi viimeisestä lähdöstä. Vaikka Wallenberg ohjasi veneen voittoon myös viimeisessä lähdössä, jäi Ilderim neljännelle sijalle akselivaltio Italian viedessä voiton ja Germania III:sen vieden kolmannen sijan. Olympialaisten jälkeen Ilderim osallistui moniin kansainvälisiin kisoihin menestyksekkäästi Sveitsissä, Ruotsissa, Välimerellä ja Britteinsaarilla. Wallenberg nimesi kaikki purjeveneensä Ilderim nimisiksi ja edellytti myydessään että veneen nimi vaihdettaisiin. Ilderim vietti muutaman vuosikymmenen "Christina of Cascais" -nimisenä Skotlannissa, Irlannissa ja Britanniassa. Vuonna 1989 belgialainen Marc Busschots osti veneen ja nimesi sen taas Ilderimiksi. Kesällä 2010 Pekka Raatikainen, Mikael Stelander ja Staffan Tallqvist ostivat veneen ja toivat sen Helsinkiin, samalla kasvattaen HSS:n kasilaivaston maailman suurimmaksi. == Perustiedot == Luokka: 8mR Purjenumero: FIN 16 Rakennettu: 1936 Suunnittelija: Tore Holm Kotisatama: Helsinki Pursiseura: HSS Nykytila: Kilpailee aktiivisesti Rakenne: Hoduras-mahonki, teräskaaret == Mitat == Pituus: 15,45 Vesilinja: 9.49 Leveys: 2,44 Paino: 9,6 Syväys 2.05 (A) [IRC (P)]: d/k (J): d/k (B) [IRC (E)]: d/k Purjepinta-ala: 79,00 Mittamies Matti Muoniovaara == Muita lähteitä == * Suomen kasiliitto FEMA * Kansainvälinen kasiliitto Luokka:8mR
Perunsuula

Perunsuula (Sula variegata) on eteläamerikkalainen suulalaji. Se elää mantereen länsirannikolla ja saaristossa ja lisääntyy Pohjois-Perun ja Chilen keskiosien välisellä alueella. Johann Jakob von Tschudi kuvaili lajin holotyypin Perun saarilta vuonna 1843.The Internet Bird Collection == Lähteet == Luokka:Suulat
Naamiosuula

Naamiosuula (Sula dactylatra) on valtamerillä elävä suulalaji. Se elää laajalla alueella trooppisilla merillä, ja siitä tunnetaan noin neljä alalajia. Nimialalaji dactylatra elää Karibian ja Lounais-Atlantin alueella, alalaji melanops Intian valtameren länsiosissa, alalaji personata Intian valtameren itäosissa sekä Tyynenmeren länsi- ja keskiosissa, ja alalaji fullagari Tasmaninmeren pohjoisosissa. René-Primevère Lesson kuvaili lajin holotyypin Ascensionilta vuonna 1831.The Internet Bird Collection == Lähteet == Luokka:Suulat
Galapagosinnaamiosuula

Galapagosinnaamiosuula (Sula granti) on itäisellä Tyynellämerellä elävä suulalaji. Se luokitellaan joskus myös naamiosuulan alalajiksi. Sen pääasialliset asuinpaikat ovat Galápagossaaret ja Clippertoninsaari. Pohjoisin pesimäsaari lienee Baja Californiassa sijaitsevat Revilla Gigedon saaret. Walter Rothschild kuvaili lajin holotyypin vuonna 1902. == Lähteet == Luokka:Suulat
Thornin rauha (1411)

Thornin rauha oli 1. helmikuuta 1411 solmittu rauha Saksalaisen ritarikunnan ja Liettuan suuriruhtinaskunnan sekä Puolan välillä. Rauhan nimi tulee sopimuksen allekirjoituspaikan Toruńin saksankielisestä nimestä. Thornin rauha ei ratkaissut osapuolten kiistoja rajoista ja lopullisesti ne selvitettiin vasta Konstanzin kirkolliskokouksessa vuosina 1414–1418. ==Tausta== Liettuan, Puolan ja Saksalaisen ritarikunnan välinen sota alkoi ritarikunnalle kuuluneen Žemaitijan vuonna 1409 alkaneen kapinasta, jota Vytautasin johtama Liettua ja Jagellon johtama Puola alkoivat tukea. Puola ja Liettua etenivät ritarikunnan maille vuonna 1410.Kallio 2009, s. 61 Saksalainen ritarikunta kärsi tappion Tannenbergin taistelussa menettäen muun muassa suurmestarinsa ja 200 ritaria. Puolalais-liettualaiset joukot eivät kuitenkaan onnistuneet ritarikunnan pääkaupunki Marienburgin piirityksessä ja joukot vetäytyivät. ==Rauha== Ritarikunta solmi rauhan Puolan ja Liettuan kanssa 1. helmikuuta 1411. Sopimuksella Liettua sai ritarikunnalta sen aiemmin menettämän Žemaitijan.Kallio 2009, s. 62 Puola sai puolestaan Dobrzyńin alueen. Lisäksi ritarikunta maksoi Puolalle 100 000 Prahan groschenia. Rauha ei vastannut Liettuan ja Puolan sodassa saavuttaman voiton laajuutta, mikä johtui paljolti ritarikunnan vaikutusvaltaisista tukijoista, joihin lukeutui muun muassa Saksan keisari Sigismund Luxemburgilainen. Rauha oli kuitenkin ensimmäinen kerta, jolloin ritarikunta joutui luopumaan kiistellyistä alueista. ==Lähteet== * ===Viitteet=== Luokka:Liettuan sotahistoria Luokka:Puolan sotahistoria Luokka:Rauhansopimukset Luokka:Saksalainen ritarikunta Luokka:1410-luku
Gerard Callenburgh -luokka (hävittäjä)

Gerard Callenburgh -luokka oli Alankomaiden kuninkaallisen laivaston hävittäjäluokka, johon kuului suunnitelman mukaan neljä alusta. Alukset tilattiin 1938 ja ainoastaan kaksi aluksista valmistui toinen Britteinsaarilla ja toinen Saksassa. Luokan alukset olivat hieman suurempia kuin edeltäneen luokan alukset. Jotta luokan alukset olisivat tehokkaampia kuin vastaavat Keisarillisen Japanin laivaston hävittäjät niiden aseitukseksi suunniteltiin viittä 120 millimetrin tykkiä kahteen kaksiputkiseen torniin (A ja Y) sekä yhteen yksiputkiseen X-torniin. Alusten torpedoputkien lukumäärä oli myös tuplattu. == Alukset == Luokan aluksista ainoastaan kaksi valmistui. Tjerk Hiddes laskettiin vesille ennen miehitystä, mutta se upotettiin Rotterdamissa, ettei se joutuisi maan miehittäneiden saksalaisten käsiin. Saksalaiset nostivat aluksen, mutta korjauskelvottomana se romutettiin. Philips van Almonde räjäytettiin telakalla vesillelaskuyritysten epäonnistuttua. Saksalaiset romuttivat aluksen hylyn. Gerard Callenburgh upotettiin , mutta saksalaiset nostivat aluksen. Alus saatettiin palveluskelpoiseksi Blohm & Vossin telakalla, minkä jälkeen se liitettiin 11. lokakuuta 1942 Saksan laivastoon nimellä ZH-1. Gerard Callenburgh -luokan hävittäjätWhitley, M. J. s. 213 Nimi Telakka Kölinlasku Vesille Valmis Kohtalo Hr. Ms. Tjerk Hiddes Rotterdamsche Droogdok Maatschappij, Rotterdam 1. lokakuuta 1938 12. lokakuuta 1939 - upotettu 15. toukokuuta 1940 saksalaiset romuttaneet Hr. Ms. Philips van Almonde Koninklijke Maatschappij De Schelde, Vlissingen 2. maaliskuuta 1939 - - räjäytetty telakalla 17. toukokuuta 1940 saksalaiset romuttaneet Hr. Ms. Gerard Callenburgh Rotterdamsche Droogdok Maatschappij, Rotterdam 1. lokakuuta 1938 12. lokakuuta 1939 - upotettu saksalaiset nostaneet ja liittäneet laivastoonsa nimellä ZH-1 upotettu 9. kesäkuuta 1944 Hr. Ms. Isaac Sweers Koninklijke Maatschappij De Schelde, Vlissingen 26. marraskuuta 1938 16. maaliskuuta 1940 - hinattu Britteinsaarille palvelukseen upotettu 13. marraskuuta 1942 ==Lähteet== * * === Viitteet ===
Ray Clemence

Raymond Neal ”Ray” Clemence, MBE (5. elokuuta 1948 Skegness, Englanti – 15. marraskuuta 2020) oli brittiläinen jalkapalloilija. Hän pelasi maalivahtina Liverpoolissa 1970-luvulla ja on yksi Euroopan kautta aikain menestyksekkäimmistä maalivahdeista. Hänen meriitteihinsä lukeutuu muun muassa Englannin liigan, FA Cupin, Euroopan cupin, UEFA Cupin, Liigacupin, Euroopan Super Cupin sekä Charity Shieldin mestaruuksia. Englannin maajoukkueessa hän pelasi 61 maaottelua vuosina 1972–1983. == Ura Liverpoolissa == Clemence siirtyi Scunthorpe Unitedista Bill Shanklyn manageroimaan Liverpooliin 18 000 punnan siirtosummalla vuonna 1967. Hän pelasi debyyttinsä Anfieldilla 25. syyskuuta 1968 Liigacupin kolmannen kierroksen ottelussa Swansea Cityä vastaan Liverpoolin voittaessa 2–0. Seuraavat kaksi kautta hän edusti enimmäkseen reservijoukkuetta kunnes nousi edustuksen ykkösmaalivahdiksi vuonna 1970. == Meriitit == === Liverpool FC === * Englannin liiga: 1973, 1976, 1977, 1979, 1980 * FA Cup: 1974 * Euroopan cup: 1977, 1978, 1981 * UEFA Cup: 1973, 1976 * Liigacup: 1981 * Euroopan Super Cup: 1977 * Charity Shield: 1974, 1976, 1977 (jaettu), 1979, 1980 === Tottenham Hotspur === * FA Cup: 1982 * UEFA Cup: 1984 * Charity Shield: 1981 (jaettu) == Lähteet == == Aiheesta muualla == Luokka:Englantilaiset jalkapallomaalivahdit Luokka:Englantilaiset jalkapallovalmentajat Luokka:Vuonna 1948 syntyneet Luokka:Vuonna 2020 kuolleet
Niilo Hyttinen

Niilo Hyttinen (3. helmikuuta 1940 Puolanka – 29. joulukuuta 2010 Oulu) oli suomalainen taidemaalari. Käytyään Suomen Taideakatemian koulun 1961–1965 Hyttinen debytoi Helsingissä 1967. Hänen näyttelyitään on ollut muun muassa Kajaanissa 1966–1990, Puolangalla 1967 ja 1973, Helsingissä 1968–2003, Oulussa 1969–2002, sekä Moskovassa 1983 ja Pariisissa 1998. Niilo Hyttinen toimi useissa luottamustoimissa 1960–1979, muun muassa Valtion kuvataidetoimikunnan jäsenenä 1974–1976. Julkisia teoksia Hyttiseltä ovat muun muassa maalaukset Timpurit (1976), Pohjois-Pohjanmaan keskusammattikoulussa, Oulussa, Pienviljelijän päiväkirjasta (1979) Nivalan kunnantalossa, Hevosmiehen puheet (1981) Puolangan kunnanvirastossa, Ruokalepo (1982) Suomussalmen emäntäkoulussa, Aikamatka (1985) Oulun kaupungintalossa, sekä Lentua – myyttinen tarina (1988), Kuhmon kaupunginkirjastossa. Hyttinen tunnettiin myös erinomaisena muotokuvamaalarina. Häneltä tilattiin noin 50 muotokuvaa, joista 26 on julkisia. Niilo Hyttinen sai vaikutteita muun muassa pop-taiteesta, sosialistisesta realismista ja käsitetaiteesta. Hänen maalaustyylikseen vakiintui kuitenkin realistinen esittämistapa, jossa oli usein huumoria. Teosten aiheena ovat usein kehitysalueiden ihmiset ja ongelmat. Hän pohtii, kritisoi, satirisoi ja protestoi teoksissaan ihmisen asemaa alueellisuuden ja paikallisuuden, kapitalismin, markkinatalouden, byrokratian ja militarismin paineissa. Hyttinen näytteli taiteilija Joel Strömiä Markku Lehmuskallion ohjaamassa elokuvassa Sininen imettäjä (1985). == Lähteet == * * ===Viitteet=== == Aiheesta muualla == *Niilo Hyttisen muistokirjoitus Helsingin Sanomissa * Hakkarainen, Petri 2012. Hyttinen virnistää vinosti elämälle. Sanomalehti Kaleva, 10.6.2012, s. 13. * Kyllönen, Maria 2011. Niilo Hyttinen - voimakas kannanottaja ja kainuulaisen todellisuuden kuvaaja. Puolanka -lehti, no. 26, 29.6.2011, s. 12. *Niilo Hyttinen Valtion taidemuseon kokoelmissa Luokka:Suomalaiset taidemaalarit Luokka:Vuonna 1940 syntyneet Luokka:Vuonna 2010 kuolleet
Hugo Backmansson – taiteilija, upseeri ja seikkailija

Hugo Backmansson – taiteilija, upseeri ja seikkailija () on elämäkertateos suomalaisesta taidemaalarista Hugo Backmanssonista. Teoksen kirjoittajat ovat Backmanssonin pojanpoika Tom Backmansson sekä Marie-Sofie Lundström, Tutta Palin ja Marju Rönkkö. Teoksen julkaisi Svenska Litteratursällskapet i Finland ruotsiksi vuonna 2010. Suomennoksen julkaisi Otava samana vuonna. Teos liittyi Söderlångvikin kartanossa Kemiönsaarella ja Amos Andersonin taidemuseossa Helsingissä vuosina 2010–2011 pidettyyn Backmanssonin taiteen näyttelyyn ja se kuuluu Amos Andersonin taidemuseon julkaisusarjaan. Teos sisältää kirjoittajilta artikkelita, joista ensimmäinen on Tom Backmanssonin laatima elämäkertakuvaus. Muut kolme käsittelevät Backmanssonia taiteilijana: taistelumaalarina, Pohjois-Afrikan kuvaajana ja muotokuvamaalarina. ==Aiheesta muualla== *Teos kustantajan sivustolla Luokka:Suomalaiset elämäkerrat ja muistelmat Luokka:Vuoden 2010 kirjat
Kreevinin murre

Kreevinin murre () oli Latviassa Bauskan ympäristössä asuneiden kreevinien kielimuoto, jota yleensä pidetään vatjan kielen murteena. Kieli sammui 1800-luvun puolessavälissä, ja siitä on vain niukasti dokumentaatiota. ==Historia== Kreevinien on arveltu tulleen Bauskan alueelle sotavankeina Vinke von Overbergin vuosina 1444–1447 Inkeriin tekemän sotaretken jälkeen. Vatjalaisia tuotiin tuolta retkeltä sotavankeina rakentamaan Bauskan linnaa. Kreevinit tulivat tieteelliseen tietoon varsin myöhään. Heidän kielestään on säilynyt vain muutamia 1700-luvun lopulla ja 1800-luvun alussa tehtyjä muistiinpanoja, sanaluetteloja ja tekstien käännöksiä, yhteensä satakunta lausetta. Niitä käännättivät ja merkitsivät muistiin lähes yksinomaan baltiansaksalaiset papit, jotka eivät itse osanneet mitään itämerensuomalaista kieltä eivätkä ymmärtäneet kuulemaansa, joten tekstien kirjoitusasun tulkintaa on usein pidetty kyseenalaisena. 1800-luvun alussa kreevinin kieli oli jo sammumassa, vuonna 1810 pappi Karl Lutzau arvioi alueella olevan vielä 12–15 kreevinin puhujaa. Viimeiset kenttätutkimukset teki suomalainen kielentutkija ja kansatieteilijä A. J. Sjögren 1846, ensimmäinen ja samalla viimeinen kreevinin kielen tallentaja, joka ymmärsi kieltä. Tuolloin kreevinin kieli oli jo käytännössä hävinnyt. Sjögrenin iäkäs kielenopas Mikkel Sausais valitteli, että ”kieli ei enää käänny” puhumaan kreeviniä, jota hän ei ollut enää pitkiin aikoihin käyttänyt. Sjögrenin jälkeen hänen seuraajansa Pietarin tiedeakatemiassa, Ferdinand Johann Wiedemann, toimitti ja julkaisi kreevinin kielen aineistot ja ensimmäisenä (1871) tulkitsi kreevinin vatjan kielen murteeksi, vaikka siitä puuttuukin vatjan kielen silmäänpistävin ominaispiirre, k:n muuttuminen tš:ksi etuvokaalien edellä. Vuonna 1997 saksalainen kielentutkija Eberhard Winkler julkaisi uuden, yksityiskohtaisen tutkimuksen kaikista säilyneistä kreevininkielisistä teksteistä. Hän suhtautuu kriittisemmin Sjögrenin muistiinpanoihin ja tulkitsee baltiansaksalaisten pappien itse asiassa osanneen merkitä Sjögreniltä huomaamatta jääneitä äännepiirteitä kuten katkointonaatiota (stød). Kreevinin vaikutusta latvian paikalliseen murteeseen on tutkittu vähän, mutta muutamia kreevinistä lainattuja murresanoja tiedetään. Lembit Vaban mukaan tällaisia saattaisivat olla kurika ’nuija’, jota vastaa vatjan kurikka, tai verbi ṇirmināt, joka tarkoittaa siivottomasti tai rumasti syömistä ja voisi liittyä vatjan sanoihin nirttši tai nirkko ’nirso’. Sanojen kreeviniläisperäisyyden puolesta puhuu se, että ne tunnetaan latviassa vain Bauskan seudulla. ===Kielinäyte=== ”Isä meidän” -rukous kreevinin murteella: Meģģi ise taiwâs! jadku elka śiwu śenna tulap meģģi tiwi śivu riikki! Śiwu meelle se iggau ka kui taiwâs ni kans ma bēli! Meģģi arma leipe anna meli tennawa. Ġedde meggi padudd, kui me jattim umili nisi meli jad! Elas meite kurja sad. Śewon wodse kurģe miusse erre Jo siula kalpap śiwu kikki śiwu appi un śiwu üwiwi śewonśe śewonśe. Amen! ==Lähteet== Luokka:Vatjalaiset Luokka:Latvian kielet Luokka:Euroopan kuolleet kielet
Puolipinnallinen kivi

Puolipinnallinen kivi eli juonikivi, joskus myös hypabyssinen kivi, on magmakiveä, joka on muodostunut maankuoressa lähellä maanpintaa. Se sisältää keskikokoisia rakeita ja on usein porfyyristä. Puolipinnalliset kivet ovat rakenteeltaan vulkaanisen kiven ja plutonien väliltä. Puolipinnallisiin kiviin lukeutuvat muun muassa diabaasi ja porfyyri. ==Katso myös== *Intruusio Luokka:Petrologia Luokka:Vulkanologia he:סלע געשי#סלעים תת-געשיים
Devonshire

Devonshire voi viitata * Devonin kreivikunnan rinnakkaisnimi Britanniassa (jota käytetään esimerkiksi ilmauksessa "Devonshire tea") * Cavendishin suvun arvonimi Duke of Devonshire lyhyessä muodossaan * Devonshire (Dallas) Texasissa * Devonshire (Bermuda) ;Britannian kuninkaallinen laivasto *Devonshire-luokka (risteilijä, 1903) risteilijäluokka * HMS Devonshire (1692), 80-tykkinen kolmannen luokan linjalaiva * HMS Devonshire (1710), 80-tykkinen kolmannen luokan linjalaiva * HMS Devonshire (1745), 74-tykkinen kolmannen luokan linjalaiva * HMS Devonshire (1804), polttolaiva * HMS Devonshire (1812), 74-tykkinen kolmannen luokan linjalaiva * HMS Devonshire (1904), Devonshire-luokan panssariristeilijä * HMS Devonshire (39), County- luokan risteilijä * HMS Devonshire (D02), County-luokan ohjushävittäjä ;sukunimenä: * Alan Devonshire (s. 1945), englantilainen jalkapalloilija
Ruotsinpyhtään vaakuna

Ruotsinpyhtään vaakuna oli Ruotsinpyhtään kunnan tunnus. Vaakunan aiheena on Kymijoen rannalla toiminut Strömforsin rautaruukki. Vaakunan ruotsalaiset värit viittaavat kunnan nimeen. Vaakunan selitys on ”sinisessä kentässä alainen aaltokoroinen hirsi, jonka yläpuolella vino vasararisti; molemmat kultaa.” Vaakunan on suunnitellut Ahti Hammar, ja Ruotsinpyhtään kunnanvaltuusto hyväksyi sen kokouksessaan 17. joulukuuta 1960. Sisäasiainministeriö vahvisti vaakunan käyttöön 21. huhtikuuta 1961. Vaakuna jäi epäviralliseksi kotiseutuvaakunaksi 2010, kun Ruotsinpyhtää liittyi Pernajan ja Liljendalin kanssa osaksi Loviisan kaupunkia. == Lähteet == * * Ruotsinpyhtää Luokka:Ruotsinpyhtää
Sammatin vaakuna

Sammatin vaakuna oli Sammatin kunnan tunnus. Vaakunan aihe viittaa paikkakunnalla 1802 syntyneeseen ja siellä elämänsä viimeisen vuosikymmenen viettäneeseen Elias Lönnrotiin (, vaahtera). Samalla vaahteranlehti kuvastaa myös seudun vehmasta luontoa. Vaakunan selitys on ”sinisessä kentässä kultainen vaahteranlehti”. Vaakunan on suunnitellut Olof Eriksson, ja Sammatin kunnanvaltuusto hyväksyi sen kokouksessaan 25. kesäkuuta 1964. Sisäasiainministeriö vahvisti vaakunan käyttöön 20. marraskuuta samana vuonna. Vaakuna jäi epäviralliseksi kotiseutuvaakunaksi 2009, kun Sammatti liittyi osaksi Lohjan kaupunkia, ja Sammattiseura on käyttänyt sitä teettämissään isännänviireissä. == Lähteet == * * Sammatti Vaakuna
Ted Williams (ääninäyttelijä)

Ted Williams (s. 1957) on yhdysvaltalainen ääninäyttelijä. Hän tuli lyhyessä ajassa kuuluisaksi, kun YouTubeen ladattiin video, jossa koditonta tien varressa kerjännyttä Williamsia haastateltiin pikaisesti sen jälkeen, kun Dispatch-verkkolehden videotoimittaja oli kiinnittänyt huomiota hänen erinomaiseen ääneensä. Williamsia haastateltiin pian videon julkaisun jälkeen WNCI-radiokanavalla, ja hän on saanut sen jälkeen useita työpaikkatarjouksia. == Lähteet== Luokka:Yhdysvaltalaiset ääninäyttelijät Luokka:Vuonna 1957 syntyneet Luokka:Elävät henkilöt
Tenedos

Tenedos voi viitata seuraaviin: * Tenedos (, ), Turkille kuuluva saari Egeanmeressä * Tenedos, antiikin aikainen kaupunki samannimisellä saarella * Fort Tenedos, linnake Zulumaassa 1800-luvulla ;Britannian kuninkaallinen laivasto * HMS Tenedos (1812), 38-tykkinen viidennen luokan alus * HMS Tenedos (1870), Eclipse-luokan potkurisluuppi * HMS Tenedos (1904), torpedovenehävittäjien emälaiva * HMS Tenedos, koulutustukikohta Chathamissa 1906-1910. Joukko aluksia nimettiin HMS Tenedosiksi niiden ollessa osa tukikohtaa: ** HMS Tenedos II 1905–1910 ** HMS Tenedos III 1906–1910 * HMS Tenedos (H04), Amiraliteetin S-luokan hävittäjä.
Howard Dean

Howard Brush Dean III (s. 17. marraskuuta 1948) on yhdysvaltalainen poliitikko. Hän oli Vermontin kuvernööri vuosina 1991–2003. Dean kilpaili demokraattisen puolueen presidenttiehdokkuudesta vuoden 2004 vaaleissa, ja oli suosikki, mutta menestyi heikosti Iowan esivaaleissa. Luokka:Vermontin kuvernöörit Luokka:Yhdysvaltain osavaltioiden varakuvernöörit Luokka:Yhdysvaltalaiset demokraattipoliitikot Luokka:Vuonna 1948 syntyneet Luokka:Elävät henkilöt
Spearfish

Spearfish tarkoittaa seuraavia asioita: *Fairey Spearfish, Fairey Aviation Companyn valmistama lentokone *Spearfish, brittiläinen torpedo *HMS Spearfish, entinen Britannian Kuninkaallisen laivaston sukellusvene. *USS Spearfish, entinen Yhdysvaltain laivaston sukellusvene *Spearfish, paikkakunta Etelä- Dakotassa *Spearfish, paikkakunta Pohjois-Dakotassa
Syrianska FC

Syrianska FC on jalkapalloseura Södertäljen kaupungista, Tukholman läänistä. Seura pelasi kaudella 2017 Ruotsin toiseksi korkeimmalla sarjatasolla Superettanissa. Pääsarja Allsvenskanissa se pelasi kolme kautta 2011–2013. Seuran perustivat aramealaiset maahanmuuttajat 1. heinäkuuta 1977. == Historia == Syrianska FC perustettiin 1. heinäkuuta 1977 Södertäljessä nimellä Suryoyo SK. Suryoyo oli erityisesti aramealaisten maahanmuuttajien perustama seura. Seura siirtyi pelaamaan Ruotsin 7. divisioonan itälohkoon, josta nousi 6. divisioonaan 1983. Kaksi kautta myöhemmin Suryoyo nousi 5. divisioonaan ja vaihtoi nimensä Syrianska FC:hen 1986. 1987 seura nousi 4. divisioonaan ja kolme kautta myöhemmin 3. divisioonaan, josta nousi heti ensimmäisellä kaudella 2. divisioonaan. 1995 Syrianska kuitenkin putosi takaisin 3. divisioonaan, mutta 1999 seura nousi takaisin 2. divisioonaan. 2000 seura alkoi panostamaan entistä enemmän nuorten jalkapalloon, ja tämä auttoikin 2001 seuran voittamaan 2. divisioonan, mutta ei silti noussut Superettaniin. 2005 seura voitti 2. divisioonan ja nousi 1. divisioonaan, jonka voitti 2008 nousten Superettaniin. 2009 Syrianska sijoittui Superettanissa neljänneksi. Syrianska FC voitti Superettanin 2010 ja seuraavaksi kaudeksi Allsvenskaniin. Seuran historian merkittäviä pelaajia ovat mm. Abgar Barsom, Louay Chanko, Sharbel Touma ja Suleyman Sleyman. == Lähteet == Luokka:Södertäljen kunta Luokka:Ruotsalaiset jalkapalloseurat
Frederik Sørensen

Frederik Hillesborg Sørensen (s. 14. huhtikuuta 1992 Tanska) on tanskalainen jalkapalloilija, pelipaikaltaan keskuspuolustaja. Hän edustaa sveitsiläisseura Young Boysia lainalla saksalaisesta FC Kölnistä. == Seurajoukkueura == Sørensen liittyi Lyngbyyn vuonna 2007. Hän nousi edustusjoukkueeseen vuonna 2010 ja hänellä oli seuran kanssa vuoteen 2013 ulottuva sopimus. Sørensen siirtyi koeajan jälkeen lainasopimuksella italialaiseen Juventukseen elokuussa 2010 ja hän kuului joukkueen edustusjoukkueeseen kaudella 2010–2011. Leandro Rinaudon ja Zdeněk Grygeran loukkaantumisten jälkeen Sørensen kutsuttiin liigaotteluun Bolognaa vastaan. Hän debytoi Serie A:ssa marraskuussa 2010 Cesenaa vastaan Giorgio Chiellinin ja Nicola Legrottaglien ollessa loukkaantuneita. Hän pelasi kauden aikana 17 Serie A -ottelua. Vuoden 2011 kesällä Sørensenin siirto Lyngbystä Juventukseen vakinaistettiin 500 000 eurolla. Juventus myi kuitenkin puolet Sørensenin pelaajaoikeuksista Bolognaan ja myi tämän samaan seuraan 2,5 miljoonalla eurolla tammikuussa 2012. Hän pelasi Bolognassa 2,5 kauden aikana 42 Serie A -ottelua, joissa teki kaksi maalia. Sørensen palasi Juventukseen 800 000 eurolla kesällä 2014. Hän pelasi seuraavalla kaudella lainalla Hellas Veronassa kymmenen Italian pääsarjaottelua. Kesästä 2015 alkaen Sørensen on edustanut saksalaisseura FC Kölniä, jonne hän siirtyi 1,78 miljoonalla eurolla. Hän on pelannut seurassa 81 ottelua Bundesliigassa, viisi peliä 2. Bundesliigassa ja neljä Eurooppa- liigassa. Kauden 2019–2020 hän pelaa lainalla sveitsiläisessä Young Boysissa. == Maajoukkueura == Sørensen on pelannut Tanskan eri juniorimaajoukkueissa. Hän pelasi yhdessä ottelussa alle 21-vuotiaiden EM-kilpailuissa 2015. Tanskan A-maajoukkueessa hän pääsi vaihtopelaajana kentälle kesäkuussa 2017 pelatussa ystävyysottelussa Saksaa vastaan. == Lähteet == Luokka:Tanskalaiset jalkapalloilijat Luokka:Vuonna 1992 syntyneet Luokka:Elävät henkilöt